
 29.6.2012
 BG
 Официален вестник на Европейския съюз
 L 169/11
 РЕГЛАМЕНТ ЗА ИЗПЪЛНЕНИЕ (ЕС) No 567/2012 НА СЪВЕТА
 от 26 юни 2012 година
 за изменение на Регламент за изпълнение (ЕС) No 917/2011 за налагане на окончателно антидъмпингово мито и окончателно събиране на временното мито, наложено върху вноса на някои керамични плочки с произход от Китайската народна република чрез добавяне на дружество към списъка на производителите от Китайската народна република, изброени в приложение I
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9 от него,
 като взе предвид Регламент за изпълнение (ЕС) No 917/2011 на Съвета от 12 септември 2011 г. за налагане на окончателно антидъмпингово мито и окончателно събиране на временното мито, наложено върху вноса на някои керамични плочки с произход от Китайската народна република (2) („Регламент за изпълнение (ЕС) No 917/2011“), и по-специално член 3 от него,
 като взе предвид предложението, представено от Европейската комисия („Комисията“) след консултация с Консултативния комитет,
 като има предвид, че:
 А. ПРЕДИШНА ПРОЦЕДУРА
 (1)
 С Регламент за изпълнение (ЕС) No 917/2011 Съветът наложи окончателно антидъмпингово мито върху вноса в Съюза на някои керамични плочки с произход от Китайската народна република („Китай“). Поради големия брой производители износители в Китай, които оказаха съдействие при разследването, довело до налагането на антидъмпинговото мито („първоначалното разследване“), беше съставена извадка от китайски производители износители, като на дружествата, включени в извадката, беше наложена индивидуална митническа ставка, варираща от 26,3 % до 36,5 %, докато за другите дружества, оказали съдействие, но които не бяха включени в извадката, беше определена митническа ставка от 30,6 %. Митническа ставка в размер на 69,7 % бе наложена на всички останали китайски дружества.
 (2)
 Член 3 от Регламент за изпълнение (ЕС) No 917/2011 предвижда, че когато нов производител износител в Китай представи достатъчно доказателства на Комисията за това, че:
 —
 не е изнасял за Съюза продуктите, описани в член 1, параграф 1 от посочения регламент, по време на периода на разследване (от 1 април 2009 г. до 31 март 2010 г.) („периодът на разследване“) (първият критерий);
 —
 не е свързан с някой от износителите или производителите в Китай, които са обект на антидъмпинговите мерки, наложени с посочения регламент (вторият критерий); както и
 —
 действително е изнесъл за Съюза разглежданите продукти след периода на разследване, на резултатите от което са базирани мерките, или е поел неотменимо договорно задължение да изнесе значително количество за Съюза (третият критерий);
 тогава член 1, параграф 2 от посочения регламент може да бъде изменен, като на новия производител износител се предостави митническата ставка, приложима за дружествата, оказали съдействие, но които не са включени в извадката, т.е. 30,6 %.
 Б. ЗАЯВЛЕНИЕ ЗА СТАТУТ НА НОВ ПРОИЗВОДИТЕЛ ИЗНОСИТЕЛ
 (3)
 Едно китайско дружество („заявителят“) е подало заявление за получаване на същия статут като дружествата, оказали съдействие при първоначалното разследване, които не са включени в извадката („статут на нов